CELEX: 62007TN0387
Language: ro
Date: 2007-10-11 00:00:00
Title: Cauza T-387/07: Acțiune introdusă la 11 octombrie 2007 — Republica Portugheză/Comisia Comunităților Europene

8.12.2007   
            
            
               RO
            
            
               Jurnalul Oficial al Uniunii Europene
            
            
               C 297/44
            
         Acțiune introdusă la 11 octombrie 2007 — Republica Portugheză/Comisia Comunităților Europene
   (Cauza T-387/07)
   (2007/C 297/90)
   Limba de procedură: portugheza
   Părțile
   
      Reclamantă: Republica Portugheză (reprezentanți: L. Inês Fernandes, S. Rodrigues și A. Gattini, agenți)
   
      Pârâtă: Comisia Comunităților Europene
   Concluziile reclamantei
   
               —
            
            
               Anularea articolului 1 din Decizia Comisiei C (2007) 3772 din 31 iulie 2007 privind reducerea contribuției acordate de Fondul European de Dezvoltare Regională în favoarea subvenției globale „SGAIA” prin Decizia Comisiei Europene C (95) 1769 din 28 iulie 1995;
            
         
               —
            
            
               obligarea Comisiei Comunităților Europene la plata cheltuielilor de judecată.
            
         Motivele și principalele argumente
   Lipsă de claritate a motivării. Prin expresia „astfel cum a fost demonstrat anterior” pârâta face o trimitere generală la analiza sumară realizată, care este reprodusă în decizia atacată. Pârâta nu a identificat cu precizie în capitolul 6 („Concluzii”) normele sau dispozițiile încălcate de Republica Portugheză.
   Inexistența neregularității semnalate și încălcare de către serviciile Comisiei, în decizia atacată, a prevederilor convenției încheiate între Comisie și Caixa Geral de Depósitos la 15 noiembrie 1995. Neregularitatea la care se referă Comisia în decizia atacată nu are niciun temei, întrucât nu s-a ținut cont de prevederile articolului 8 alineatele 5 și 6 din convenție, care permite amânarea până la 31 decembrie 2001 a plății dobânzilor viitoare restante.